stanford-oval/wikipedia huggingface dataset:
פיגוע הדריסה בשכונת רמות
הפיגוע

ב-10 בפברואר 2023, בסמוך לשעה 13:27, המחבל – חוסיין קראקע, פלסטיני בן 31, תושב שכונת עיסאוויה שבמזרח ירושלים, האיץ את רכבו והתנגש בתחנת אוטובוס בכניסה לשכונת רמות, בזמן שנוסעים רבים המתינו בה. יעקב ישראל פלאי, בן 5, ואלתר שלמה לדרמן – שאשתו נפצעה גם היא בפיגוע – בן 20, נרצחו במקום; חמישה בני אדם נפצעו. סמוך לכניסת השבת נקבע מותו של מנחם אשר פלאי, בן 7, אחיו של יעקב ישראל פלאי. אביהם של הילדים ואחִיהם נפצעו גם כן.
בלש משטרה שעבר במקום יחד עם שוטר סיור שהגיע למקום ירו לעבר המחבל והרגו אותו.
לאחר הפיגוע התברר שהמחבל שוחרר יום קודם לכן מבית חולים פסיכיאטרי בטמרה. ב-31 בדצמבר 2022 הזכיר המחבל בפוסט שכתב בפייסבוק את המחבלים שנהרגו במהלך השנה, בהם אנשי חוליית גוב האריות. בפוסט אחר הוא כינה את מזכ"ל הג'יהאד האיסלאמי "המנהיג הלאומי".
תגובות

בעקבות הפיגוע עצרה המשטרה בשכונות עיסאוויה וא-טור עשרה בני משפחה של המחבל.
ב-12 בפברואר נאטם בית משפחת המחבל בשכונת א-טור שבירושלים. בנוסף המדינה הודיעה לאביו של המחבל כי תבחן לשלול את תושבותו.
השר לביטחון לאומי, איתמר בן גביר, הורה למשטרה ביום הפיגוע להיערך ולהכין תוכנית ל'מבצע חומת מגן 2' במזרח ירושלים שיחל יומיים לאחר הפיגוע.
במחנה הפליטים דהיישה, שבה מתגוררים קרובי אבי המחבל, נפתחה סוכת אבלים.
בעקבות הפיגוע ברמות והפיגוע בנווה יעקב שקדם לו בכשבועיים, החליט הקבינט המדיני-ביטחוני להסדיר תשעה מאחזים ולפעול לאישור אלפי יחידות דיור ביהודה ושומרון.
ראו גם

גל הטרור בישראל (2023)
הערות שוליים

↑  בעל תעודת זהות כחולה ממזרח ירושלים: זה המחבל שביצע את הפיגוע, באתר מעריב אונליין, 10 בפברואר 2023
↑  נוסע במהירות עולה על תחנת האוטובוס: כך נראה הפיגוע בשכונת רמות, באתר ישראל היום, 12 בפברואר 2023
↑  לפי דברי הסב, בראיון:  ציוץ של גלצ ברשת החברתית אקס (טוויטר), 12 בפברואר 2023
↑  מרבית הנפגעים בפיגוע: בני משפחה חרדית שירדה בתחנה, באתר כיכר השבת, 10 בפברואר 2023
1 2  פיגוע דריסה בשכונת רמות בירושלים, באתר GOV.IL
↑  כתבי ynet, המחבל ממזרח י-ם: "השתחרר ממוסד פסיכיאטרי". האם ביתו השכור ייהרס?, באתר ynet, 10 בפברואר 2023;
 ניר חסון ויניב קובוביץ, מנהל המוסד שבו אושפז המחבל מהפיגוע בירושלים: הוא סבל מהתקף פסיכוטי יומיים קודם לכן, באתר הארץ, 11 בפברואר 2023
↑  ירון ילון, פיגוע הדריסה בירושלים: כוחות הביטחון אטמו את בית משפחת המחבל, באתר ישראל היום, 12 בפברואר 2023
↑   בר פלג, המדינה הודיעה לאביו של המחבל מפיגוע הדריסה בירושלים כי היא שוקלת לשלול את תושבותו, באתר הארץ, 14 בפברואר 2023
↑  איתמר בן גביר לאחר הפיגוע: חומת מגן 2 במזרח ירושלים, באתר וואלה, 10 בפברואר 2023
↑  עינב חלבי, איתמר אייכנר, כוחות פשטו על בית המחבל ועצרו את אשתו, התפרעויות במזרח ירושלים, באתר ynet, 10 בפברואר 2023
↑  ניצן קידר, הקבינט החליט: תשעה יישובים ביו"ש יוכשרו, יקודמו אישורי בנייה, באתר ערוץ 7, 12 בפברואר 2023
| פיגועי טרור נגד ישראלים בשנות ה-20 של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2020 • 2021 • 2022 • 2023 • 2024 • 2025 |  |
| פיגועים נגד ישראלים שבוצעו בחו"ל | פיגוע הירי באלכסנדריה (8 באוקטובר 2023) • רצח צבי קוגן (21 בנובמבר 2024) |  |
 1948–1999 • 2000–2009 • 2010–2019 • 2020–2029
המפכ"ל קובי שבתאי ומפקד מחוז ירושלים במשטרת ישראל, ניצב דורון תורג'מן בזירת הפיגוע לצד הרכב של המחבל הדורס.
Sonic Lost World

| --- | --- |

 כללי
 תאריך הוצאה:  Wii U, Nintendo 3DS 29 באוקטובר 2013 (אמריקה הצפונית) 19 באוקטובר 2013 (אוסטרליה) 18 באוקטובר 2013 (אירופה) 24 באוקטובר 2013 (יפן) Microsoft Windows 2 בנובמבר 2015
 סוגה:  משחק פלטפורמה
 פיתוח:  קבוצת סוניק 
 הוצאה לאור:  סגה 
 ארץ מקור:  יפן 
 שפות:  אנגלית 
 הפצה:  נינטנדו
 עיצוב:  מוריו קישימוטו
 סדרה:  סוניק הקיפוד 
 דרישות תוכנה
 מנוע משחק:  Havok 
 מצבי משחק:  שחקן יחיד/מרובה משתתפים
 דירוג:  ESRB: E10 PEGI: +7
 פלטפורמות:  Wii U, נינטנדו 3DS, Microsoft Windows
 
Sonic Lost World (ביפנית: ソニックロストワールド; בתרגום חופשי: סוניק העולם האבוד) הוא משחק פלטפורמה תלת-ממדי בסדרת משחקי סוניק הקיפוד שיצא ב-18 באוקטובר 2013. המשחק יצא לקונסולות Wii U ו-3DS ויצא ב-2 בנובמבר 2015 למחשב האישי דרך סטים (Steam).
עלילה

העלילה עוקבת אחר סיפורם של סוניק וטיילס בניסיונם להציל את חבריו של סוניק, חיות יער קטנות, מידיו של הנבל דוקטור אגמן.
בזמן מרדף אווירי שבו סוניק וטיילס מנסים לעצור את דוקטור אגמן, הם מנסים להשיג מידיו מכל פח שבתוכו נכלאו החיות השונות. אך כאשר סוניק מנסה לשחרר את החיות הכלואות באותו מכל, הוא מפספס אותו והמטוס נפגע מיריית לייזר שאגמן שיגר אל עבר המטוס שלהם, דבר שגורם למטוס להתרסק. לאחר מכן, השניים מגלים את "ההקס האבוד". לאחר זמן קצר הם פוגשים את ששת "נבלי המוות", נבלים שאגמן השיג שליטה עליהם כדי שיוכל לכבוש בעזרתם את העולם. לאחר תאונה פזיזה, בה סוניק בעט בקונכייה שהייתה משמשת לאגמן כשליטה בששת נבלי המוות, הם משתחררים מהשפעת הדיכוי של אגמן ומשתמשים ברובוטים שלו כנגדו וכנגד סוניק וטיילס ומשיגים שליטה על מכונה הרסנית שאגמן בנה כדי לשאוב אנרגיית חיים מן העולם על מנת שהם יוכלו להיות חזקים ועוצמתיים יותר ובכך להביא חורבן והרס על העולם. בעקבות כך סוניק, טיילס ואגמן צריכים לעבוד ביחד כדי לעצור את ששת נבלי המוות ולהציל את העולם כולו. בחלק האחרון התגלה כי אגמן רימה את סוניק ועבד איתו כדי להשיג בחזרה את השליטה במכונה שלו ולפנות נגד סוניק. בקרב האחרון סוניק נלחם נגד אגמן, וטיילס מנטרל את המכונה של אגמן ומחזיר את האנרגיה שאגמן שאב.
דמויות

סוניק הקיפוד - גיבור המשחק. קיפוד כחול ומהיר, חובב הרפתקאות אשר מנסה להציל את החיות אשר נחטפו על ידי דוקטור אגמן. בהמשך העלילה סוניק פוגש את ששת נבלי המוות ומנסה להביס אותם כדי להציל את חיות היער ואת העולם האבוד שנבלי המוות מאיימים להחריב בעזרת מכונה של אגמן ששואבת את האנרגיה של העולם.
מיילס "טיילס" פראוור - שועל בעל שני זנבות המשמש בתור סיידקיק של סוניק. בעל ידע רב במכניקה וטכנולוגיה ואף בעל מטוס בשם "טורנדו".
נאקלס הקיפודן - שומר עתיק של הטבע ויהלומי הכאוס. שומר על החיות שסוניק הצליח להציל יחד עם איימי רוז הקיפודה.
איימי רוז - קיפודה ורודה וחברה של סוניק. מתקשרת איתו דרך מכשיר שטיילס בנה ומעדכנת אותו לגבי מה שקורה בעולם בזמן שסוניק וטיילס נמצאים בעולם ההקס האבוד. שומרת על החיות שסוניק הצליח להציל יחד עם נאקלס הקיפודן.
דמויות > בוסים

הבוסים במשחק זה הם ששת נבלי המוות, ובשלב הבוס האחרון מופיע דוקטור אגמן. נבלי המוות שייכים למין מיוחד של מפלצות הנקראות "זטי". הזטי הם תושבים טבעיים של עולם ההקס האבוד. הם אכזריים מטבעם, מחרחרי ריב, אלימים ושוחרי מלחמה. הבוסים עצמם מוצגים לפי הסדר הבא:
זאז - בריון פאנקיסטי האוהב להתלהם בברוטליות אלימה כנגד קורבנותיו. מצויד בירח מכני היורה כוכבים אותו הוא מסוגל לזרוק על סוניק.
זומום - עסוק רוב הזמן בזלילה קומפולסיבית של מזון. משתמש במתקפה סיבובית של טורנדו ובגופו השמן והגדול כדי לתקוף. יש לו פרצוף פיקסלים העוזר לו לירות כדורים על סוניק או לעשות חומה בשביל שסוניק לא ייקח תאוצה.
מאסטר זיק - חכם זקן ומרושע ומאסטר באמנויות לחימה. מסוגל ולזמן פירות מכניים בהם הוא שולט וכן לירות מטחי אנרגיה קטלניים.
זינה -  הנקבה היחידה מתוך ששת נבלי המוות. צינית, שטחית ומתנשאת, נכנעת בקלות לחנופה ועסוקה בעיקר בלטפח את המראה החיצוני שלה. תוקפת את סוניק בעזרת רובוט ענק דמוי איש שלג וכן בעזרת כדור שלג רובוטי המחובר לשרשרת הגורמת לו להסתובב במהירות.
זור - בעל חזות של אימו: מדוכדך רוב הזמן, בעל גישה שלילית ורגשי נחיתות, מקנא בסוניק ושונא את כל מי ששמח וחיובי. שולט בינשוף מכני ענקי היורה מעיניו קרני לייזר.
זאבוק - מנהיג חבורת נבלי המוות. בריון מגודל בעל כח גופני עצום, תאב עוצמה ואכזרי מאוד. מסוגל לירות כדורי אש כמו באוזר מסדרת המשחקים "סופר מריו".
המשחק

השחקן שולט על סוניק בפלטפורמת פעולה. השלבים מתקיימים בעולמות בצורת צינור שבו שינוי בפרספקטיבה, המאפשר למשחק במצב תלת מימד ובמצב דו־ממדי.
בכל שלב יש שינויים בגימיקים שונים ובאסתטיקה, מלבד שלבי הפלטפורמה הרגילים כדוגמת גבעת הרוח מלאת הדשא והפרחים, ישנם שלבים שונים הכוללים בתוכם אזור מלא בממתקים, אזור מושלג בו השליטה היא על כדור שלג אשר בתוכו מגולגל סוניק, שלב מיוחד של ריחוף ודאייה באוויר, ושלב שכולו החלקה על מעקה במכרה תת-מימי. בנוסף, מצויד סוניק ביכולות פארקור בסיסיות כך שהוא מסוגל לבצע מהלכים כמו ריצה וטיפוס על קיר, בעיטה במספר אויבים בשרשרת, ופנייה לדרכים רבות ונסתרות בשלבים. המצלמה במשחק עוקבת בדיוק  אחרי המהלכים של סוניק כך שאם יתחיל סוניק לרוץ על קיר צינורי מן הרצפה לתקרה, המצלמה תתהפך ביחד איתו ותהפוך את העולם. דבר המקנה ייחוד למשחק משאר המשחקים באותה הסדרה. המהלכים של סוניק שונים בניגוד למשחקים אחרים ששם סוניק משתמש בבוסט (Boost), בום על קולי שגורם לסוניק להיות מהיר יותר, אלא הפעם הוא משתמש בספין-דאש (Spin-Dash), גלגול שסוניק עושה במקום, הוא צובר מהירות ואז משחרר את מתקפת הספין-דאש וכך הוא מתגלגל במהירות בשלב. בנוסף אפשר לשחק עם עוד אנשים מרחבי העולם כמולטיפלייר ולהתחרות אחד בשני. במשחק זה מופיעים חייזרי וויספ (Wisps), יצורים כשבאים במגע עם סוניק וגורמים לו לקבל מהם כוחות שונים כגון דאיה בתור נשר, ריחוף כספינת חלל, השתגרות לייזר מהירה ועוד. חייזרי הוויספ הופיעו לראשונה במשחק סוניק צבעים (Sonic colors).
הפעם הדגש במשחק אינו על מהירות כי אם על יכולות הקשורות לקפיצה מעל מכשולים ומציאת כלובי פח לאורך השלב אשר בתוכם כלואות חיות היער השונות, ידידיו וידידותיו של סוניק. בנוסף, ישנם קטעים בשלבים השונים בהם מומלץ דווקא להאט ולנהוג בזהירות שכן ישנם מכשולים ואויבים אשר יפריעו לשחקן להניע את סוניק במהירות גבוהה ועלולים לגרום לו להפסל. לכן, במקום שהמהירות תהווה הבסיס למשחק עצמו היא משמשת הפעם בתור תגמול על ביצועי משחק של השחקן. זאת אומרת  שאם השחקן אימן עצמו לשחק היטב הוא מסוגל להביא את סוניק לאזורים ומצבים בהם יתאפשר לסוניק להגיע למהירות גבוהה יותר.
בהיותו כזה המשחק שואב השראה כבדה מסדרת המשחקים סופר-מריו של נינטנדו ולכן ניתן לראות אלמנטים רבים שהופיעו במשחק סופר מריו גלאקסי כגון היכולת להיות משוגר ממשטח מרחף אחד לשני כאשר לכל אחד ממשטחים אלו יש כח כבידה משל עצמו.
מכיוון שהמשחק שואב השראה כבדה מהמשחק סופר מריו גלאקסי הוא מואשם על ידי מבקרים רבים בכך שגנב למעשה את הרעיונות ממריו באופן בוטה וחסר בושה, זאת, השימוש בחייזרי ה־wisps הקוטעים את הזרימה של השלב, מהירות התזוזה הנמוכה יחסית אשר מופרעת על ידי המכשולים בשלב וכן אי הידיעה שהמשחק אמור לכלול גם מצבים בהם צריך להאט ולעבור את השלב בדרכים מקוריות אחרות גרמה למספר ניכר של מבקרים לתת למשחק ציון נמוך מכיוון שזה אינו משחק בסגנון האופייני השמור לסוניק. בעיני מבקרים אחרים של המשחק הדבר דווקא נחשב ליתרון מפני שסגה בחרה הפעם להביא סגנון משחק חדש ומלא הפתעות שטרם נראה כמוהו בסדרת המשחקים של סוניק הקיפוד.
עם זאת, ניתן לראות דמיון עם המשחק הגנוז Sonic X-treme, שכן סוניק יכל לבצע ספין-דאש על קירות במשחק זה ולשנות את כוח המשיכה, ואחד הסיפורים שהיו מתוכננים למשחק כללו שישה יצורים קטלניים המזכירים את נבלי המוות.
ביקורות

סוניק העולם האבוד זכה לביקורות בין מעורבות לחיוביות, עם ציון נוכחי של 63 לגרסת ה- Wii U ו 57 לגרסת ה-3DS על פי מדד הסקירות Metascore. המבקרים מציינים כי המשחק מאבד את התחושה של המהירות בניגוד למשחקים הקודמים של סוניק, רמת הקושי גבוהה בשלבים מוקדמים של המשחק, שליטה לא טובה ועלילה לא מובנת, אך מצודדים בעובדה כי המשחק מאוד צבעוני וכולל עיצוב שלבים חכם ושיישנן דרכים אלטרנטיביות רבות לסיום השלבים אשר מאריכות את חיי השלב.
סוניק בשלב Windy Hill
פינקי והמוח

| --- | --- |

 מבוסס על:  אנימניאקס 
 סוגה:  אנימציה / קומדיה / סאטירה
 יוצרים:  טום רוגר   פיטר הסטינגס
 מדבבים:  רוב פולסן, מאוריס להמארץ'
 מדבבים בעברית:  אבי חדש (פינקי), עדי וייס (המוח), אלברט כהן
 ארץ מקור:  ארצות הברית ארצות הברית
 שפות:  אנגלית 
 מספר עונות:  4
 מספר פרקים:  66
 הפקה
 חברת הפקה:  אמבלין אנטרטיינמנט 
 הפצה:  האחים וורנר טלוויזיה, הולו 
 מוזיקה:  ריצ'רד סטון 
 אורך פרק:  22 דקות
 שידור
 רשת שידור:  Kids' WB
 רשת שידור בישראל:  ערוץ הילדים דיסני XD
 תקופת שידור מקורית:  9 בספטמבר 1995 – 14 בנובמבר 1998
 קישורים חיצוניים
 דף התוכנית ב-IMDb
 
פינקי והמוח (באנגלית: Pinky and the Brain) היא סדרת אנימציה בת 66 פרקים שהופקה לטלוויזיה בין השנים 1995 ל-1998 ברשת Kids' WB. בישראל הסדרה שודרה בערוץ הילדים בשנות ה-90 של המאה ה-20.
כמו אנימניאקס היא זכתה לשבחים רבים ולמספר פרסים, בהם פרס אמי לסדרות יומיות. הדמויות נוצרו במקור כחלק מסדרת האנימציה אנימניאקס, ובעקבות ההצלחה לה זכו נוצרה סדרת בת בכיכובם. הסדרה הופקה על ידי סטיבן ספילברג ואולפני האחים וורנר.
פינקי והמוח הם שני עכברי מעבדה מהונדסים גנטית, דבר שהקנה להם אינטליגנציה ברמה אנושית ויכולת דיבור. מוח הוא עכבר גאון וחמור סבר שרוצה להשתלט על העולם ופינקי הוא עכבר עליז וטיפש, דמות מצחיקה ולא רצינית. הם גרים בכלוב במעבדות המחקר של אקמי (Acme). בכל פרק למוח יש תוכנית חדשה לשניהם (שהוא הולך להוביל) להשתלטות על העולם, אשר מסתיימת תמיד בכישלון, לעיתים קרובות בגלל פינקי הטיפש והלא רציני. כמו רוב הפרקים של אנימאניקס, פרקים רבים הם פרודיות על נושא מסוים, בדרך כלל סרט. הסדרה נחשבת ליותר הומורסטית, סאטירית ופרועה מ"אנימניאקס" ומיועדת לצעירים ולמבוגרים.
משפט המפתח המפורסם של הסדרה הוא:
גם הקריאות חסרות המשמעות של פינקי, כגון "נארף", "זורט", "טרוז" ו"פוט", מזוהות עם הסדרה.
על בסיס "פינקי והמוח" נוצרה סדרת המשך בשם "פינקי, מירה והמוח" המצרפת את דמותה של מירה (Elmyra באנגלית) מ"עלילות טייני טון". הסדרה שודרה בשנים 1998–1999, וירדה לאחר העונה הראשונה בשל בעיות תקציב.
דמויותיהם של פינקי והמוח חזרו להופיע בשנת 2020 בגרסה המחודשת של "אנימניאקס".
דמויות

המוח: עכבר מעבדה גאון וחמור סבר שמתכנן יום אחר יום איך להשתלט על העולם ונאלץ להשתמש בעוזרו פינקי למזימותיו, אך תמיד נכשל.
פינקי: עכבר מעבדה ועוזרו של מוח, לעומת מוח הוא יחסית טיפש ולא רציני, ברוב הפרקים הוא לרוב רק עומד בדרכו של מוח וגורם נזק.
סנובול: אוגר מרושע המנסה אף הוא להשתלט על העולם. אויבו של מוח.
מסביב לעולם בשמונים יום (מיני-סדרה)

| --- | --- |

 מבוסס על:  מסביב לעולם בשמונים יום 
 סוגה:  סדרת הרפתקאות טלוויזיונית, סדרה המבוססת על ספר 
 כותבים:  ג'ון גיי 
 בימוי:  Buzz Kulik 
 ארץ מקור:  ארצות הברית 
 שפות:  אנגלית 
 מספר פרקים:  3 
 הפקה
 הפצה:  Revelation Films 
 עורכים:  Les Green, דיוויד ביטי 
 אתר צילומים:  יוגוסלביה, מקאו, הונג קונג, אנגליה, תאילנד 
 צלמים:  ניק נולנד 
 מוזיקה:  בילי גולדנברג 
 אורך פרק:  266 דק' 
 שידור
 רשת שידור:  NBC 
 תקופת שידור מקורית:  16 באפריל 1989 – 1989 
 קישורים חיצוניים
 דף התוכנית ב-IMDb
 
מסביב לעולם בשמונים יום (באנגלית: Around the World in 80 Days) היא מיני-סדרה אמריקאית בת שלושה פרקים ששודרה במקור ברשת NBC במשך שלושה לילות, מ-16 באפריל 1989 עד 18 באפריל 1989. זהו עיבוד טלוויזיוני לרומן הקלאסי של ז'ול ורן משנת 1873 באותו השם.
את המיני-סדרה ביים באז קוליק וכיכבו בה פירס ברוסנן, אריק איידל, ג'וליה ניקסון ופיטר יוסטינוב.
הגיבורים עוברים במסלול מעט שונה מאשר בספר, וכמו כן במיני-סדרה נכללים מספר אישים היסטוריים בולטים שלא נכללו בעלילת הספר המקורי, כמו שרה ברנאר, לואי פסטר, ג'סי ג'יימס, קורנליוס ואנדרבילט, הקיסרית הסינית צה שי, והמלכה ויקטוריה.
תקציר העלילה

העלילה מתמקדת בהרפתקאותיו של הג'נטלמן האנגלי פיליאס פוג (מגולם על ידי פירס ברוסנן), אשר מהמר על 20,000 פאונד ליכולתו להקיף את כדור הארץ ב-80 יום בלבד. על מנת להוכיח זאת ולזכות בהתערבות, הוא לוקח עמו את השרת הצרפתי שלו ז'אן פספרטו (מגולם על ידי אריק איידל), ויוצא למסע סוער ברחבי העולם, כאשר לאורך הדרך הוא נתקל במכשולים שונים. בנוסף, פוג ופספרטו נרדפים על ידי הבלש וילבור פיקס (מגולם על ידי פיטר יוסטינוב), אשר סבור שפוג שדד בנק ומנסה להקיף את העולם ב-80 יום על מנת שלא ייתפס.
צוות השחקנים הראשי

פירס ברוסנן - בתפקיד פיליאס פוג
אריק איידל - בתפקיד ז'אן פספרטו
ג'וליה ניקסון - בתפקיד הנסיכה אודה
פיטר יוסטינוב - בתפקיד הבלש פיקס
ג'ק קלוגמן - בתפקיד קפטן בונסבי
רוברט מורלי - בתפקיד מר גריינג'ר
דארן מקגאווין - בתפקיד בנג'מין מאדג'
רודי מקדאוול - בתפקיד מקביינס
ג'ון הילרמן - בתפקיד סר פרנסיס קוממרטי
ג'יימס בי סיקינג - בתפקיד לייל גליק
ג'ון מילס - בתפקיד פברשם
מדיה ביתית

המיני-סדרה יצאה לשווקים לאורך השנים בפורמטים שונים, כולל VHS ו-DVD.
הסודות של איסיס (סדרת טלוויזיה)

| --- | --- |

 סוגה:  סדרת טלוויזיה פנטזיה, סדרת גיבורי על 
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  22 
 הפקה
 מפיקים בפועל:  נורם פרסקוט 
 חברת הפקה:  Filmation 
 הפצה:  NBCUniversal הפקות 
 שידור
 רשת שידור:  CBS 
 תקופת שידור מקורית:  6 בספטמבר 1975 – 23 באוקטובר 1976 
 קישורים חיצוניים
 דף התוכנית ב-IMDb
 
הסודות של איסיס (באנגלית: The Secrets of Isis) היא סדרת טלוויזיה אמריקאית של גיבורי על שהופקה על ידי חברת Filmation בין השנים 1975–1976 עבור רשת CBS.
התוכנית הייתה סדרת הלייב אקשן האמריקאית השבועית הראשונה עם דמות ראשית של גיבורת על, שעלתה לשידור לראשונה ב-6 בספטמבר 1975, לפני הופעת הבכורה השבועית של "האישה הביונית" (14 בינואר 1976) ו"וונדר וומן" (21 באפריל 1976). בסדרה, איסיס (ג'ואנה קמרון) היא האלטר אגו של אנדריאה תומאס, מורה רגילה לכאורה, שהופכת לאלה המצרית כאשר מוצגים בפניה משברים שבן תמותה בלבד אינו יכול לפתור.
ל"סודות של איסיס" ולסדרה הנלווית לה "שאזאם!" היו פרקי קרוסאובר שבהם קפטן מארוול ואיסיס הופיעו זה בתוכניות של זה. מאז, DC קומיקס אימצו את דמותה של איסיס להמשכיות המיינסטרים שלהם לקומיקס המודרני.
תקציר העלילה

בסדרה כיכבה ג'ואנה קמרון כאנדריאה תומאס, מורה למדעים בתיכון לרקספור שמצאה קמע זהב מיסטי עתיק בחפירה ארכאולוגית במצרים. הקמע היה שייך במקור למלכה המצרית חתשפסות. הקמע העניק לעונד (ליתר דיוק, לצאצאי חתשפסות, שאנדריאה הייתה אחת מהם) את "כוחות החיות ואיתני הטבע", בכל פעם שהוא נחשף ושמה של איסיס מוזכר. בכל פעם שהיה צורך באיסיס, אנדריאה הייתה חושפת את הקמע (אותו ענדה כשרשרת יומיומית) ומדקלמת לחש – "הו איסיס האדירה" – שהפך אותה לאלילה/גיבורת-על.
בסדרה כיכבו בריאן קאטלר בתור המורה, ריק מייסון ששימש כמושא אהבתה הפוטנציאלי של אנדריאה, ג'ואנה פאנג בתור התלמידה סינדי לי, ואלברט ריד בתור ד"ר בארנס, מנהל בית הספר. בעונה השנייה, רונאלדה דאגלס הצטרפה לצוות השחקנים בתור רני קרול, והחליפה את דמותה של סינדי. כוכבים אורחים בתוכנית כללו את מייק לוקינלנד, דברלי סקוט, לי מקלוסקי, פיל ברונס, מארק למברט, סטיבן פול, תומאס קרטר, קולין קמפ, ג'וני דוראן, ויליאם אנגסר, לורט ספאנג, טומי נורדן, ויקטור סן יונג, ראס מרין וכריסטופר נוריס.
שלושה פרקים של הסדרה הציגו הופעות קרוסאובר של קפטן מארוול (מהסדרה הנלווית של הסדרה, Shazam!). כמו כן, שלושה פרקים של Shazam! הציגו את ג'ואנה קמרון בתפקיד איסיס.
רוב עלילות התוכנית עסקו בכך שאיסיס נחלצת לעזרתם של תלמידי תיכון שנקלעו לסכנה בשל בחירות לא נבונות. יוצא דופן בולט היה פרק סיום הסדרה בן שני החלקים, שכלל קו עלילה הקשור לריגול שחשף כי ריק מייסון עובד בחשאי עבור ממשלת ארצות הברית על מכונה לייצור מזג אוויר. שני חלקים אלה הציגו שלישיית נערים הנלחמים בפשע.
הסדרה הייתה ייחודית בכך שדמותה של איסיס יצרה קשר ישיר עם הצופים בכך שהייתה קורצת למצלמה או מודה לקהל בדרך אחרת ברגעים רלוונטיים בסיפור. באופן אופייני לסרט, כל פרק כלל אפילוג שבו איסיס פונה ישירות למצלמה ומעביר לקח מוסרי שנגזר מהאירועים שקדמו לו באותו פרק. קטעי מסרים מוסריים אלה נמחקו מאוחר יותר מתדפיסי הסינדיקציה.
כוחות ויכולות

איסיס מציגה מגוון עצום של כוחות-על, המופעלים בדרך כלל באמצעות לחש של זוג שורות מתחרזות. לדוגמה, איסיס יכול להמריא על ידי דקלום "O zephyr winds which blow on high / Lift me now so I can fly" ("הו רוחות הנושבות גבוה / הרימו אותי עכשיו כדי שאוכל לעוף"). בין כוחותיה הרבים, היא מפגינה כוח על-אנושי, שליטה באיתני הטבע (אדמה, אוויר, אש ומים) ושליטה במזג האוויר. היא יכולה לשלוט בצפיפות המולקולרית של גופה ושל חומר אחר, כמו למשל להעביר את עצמה דרך קירות. היא יכולה להשמיע את אירועי העבר, על ידי שימוש בכתר שלה. איסיס יכולה לגרום ליצורים חיים, כולל עצים ובעלי חיים, להופיע ולהיעלם כרצונה. היא יכולה להגביר את כוח הכבידה המקומי, או לעצור ולהפוך את זרימת הזמן.
יכולותיה העל-אנושיות של איסיס מוגבלות כשהיא בצורתה של אנדריאה תומאס. היא עדיין מסוגלת לתקשר באופן טלפתי עם עורב המחמד שלה, תות, ובמקרה אחד, השתקפות האור מהקמע שלה החזירה לאדם זיכרון נשכח.
ראו גם

אשת חיל (סדרת טלוויזה)
האשה הביונית (סדרת טלוויזיה)
סופרגירל (סדרת טלוויזיה)
שאזאם! (סדרת טלוויזיה) - (באנגלית)
מי נגר

מי נגר
מֵי נֶגֶר הם מים שזורמים על פני הקרקע. זרימת המים מתרחשת כאשר האדמה ספוגה עד למקסימום יכולת הספיגה שלה. במצב כזה, המים אינם יכולים לחלחל לתוך הקרקע ונישאים על פניה. מקור המים הוא בגשמים, מעיינות, קרחונים או שלג.
מים אלה הם משני סוגים:
נגר עילי הנקרא גם נגר ישיר – כולל את מי הגשמים והשלגים היורדים באזור אגן הניקוז אחרי שחלקם התאדה או חלחל לקרקע. גורמיו הם בעיקר האקלים וסוג הקרקע. זורם בדרך כלל אל נחלים ונהרות.
נגר בסיס הם מי מעיינות. המים קודם חלחלו באדמה ובנקודת שבר פרצו החוצה.
מי הנגר מהווים כארבעה אחוזים מכלל המשקעים. ככל שהגשמים עזים יותר, האדמה חדירה פחות למים (כלומר החלחול מועט והמים אינם מספיקים להיספג באדמה), וככל שפני השטח משופעים יותר – כך מצטברים יותר מי נגר. מי הנגר זורמים ומעמיקים את ערוצי הנחלים והנהרות. נגר עילי הוא מרכיב עיקרי במחזור המים וגורם לשחיקת סלעים ולסחיפת קרקע. תהליך העיור (אורבניזציה) גורם לנגר רב עקב צמצום שטחי הקרקע המאפשרים חלחול מים.
סוגי נגר עילי

נגר עילי יכול להיווצר על ידי גשמים או המסת שלג או קרחונים. המסת שלגים וקרחונים אפשרית רק במקומות שבהם יש מזג אוויר קר מספיק כדי לאפשר את היווצרותם. בדרך כלל המסת שלגים מגיעה לשיאה באביב והמסת קרחונים – בקיץ. הגורמים המשפיעים על קצב המסת השלגים והקרחונים הם טמפרטורת האוויר וגם אורך שעות היום. ברכסי הרים גבוהים לעיתים קרובות זרימת המים בנחלים מתגברת בימי שמש ויורדת בימים מעוננים.
באזורים שאין בהם שלג נוצר נגר עילי על ידי גשמים. לא כל גשם גורם לנגר עילי, מפני שהדבר תלוי גם ביכולת הספיגה של הקרקע. בקרקע מאוד עתיקה כמו באוסטרליה ובדרום אפריקה, קיימים שורשים מקובצים בעלי רשת סבוכה של "שיער שורש". תנאים אלו מגדילים רבות את כושר הספיגה של הקרקע ולכן במקומות כאלו הסיכויים להיווצרות נגר עילי נמוכים מאוד. יכולת ההיווצרות של נגר עילי תלויה בכמויות גדולות מאוד של גשם וכן ביכולת האידוי של האדמה. דבר זה מוביל לזרימה מאוד לא יציבה בנחלי האזורים הללו.
הגורמים להיווצרות נגר עילי

עודפי מי גשם על קרקע לא רוויה – כאשר הגשם יורד בקצב מהיר יותר מקצב הספיגה של הקרקע, וכל אגני הניקוז המקומיים מלאים, נוצר נגר עילי גם אם הקרקע עליה יורד הגשם אינה רוויה. תופעה זאת נקראת "נגר עילי כתוצאה מעודפי מי גשם" או "נגר עילי הורטוני" (Hortonian overland flow) על שם רוברט א. הורטון (אנ'). הדבר נפוץ באזורים צחיחים או צחיחים למחצה, כאשר הגשמים אינטנסיביים מאוד ויכולת הספיגה של האדמה יורדת כתוצאה משטח פנים אטום, או באזורים סלולים, כדוגמת אזורים אורבניים, שבהם המדרכות והכבישים מונעים את ספיגת המים.
קרקע רוויה – כאשר הקרקע רוויה וכל אגני הניקוז מלאים והגשם ממשיך לרדת, מי הגשם הופכים מיד לנגר עילי. רמת לחות של הקרקע בדרגה b היא גורם אחד המשפיע על קצב הרוויה של הקרקע. תופעה זו נקראת "נגר עילי היולטיאני" על שם ג'ון היולט (John D. Hewlett).
דרגת הלחות של הקרקע – קרקע שומרת על רמת לחות מסוימת אחרי ירידת גשמים. לחות זו משפיעה על היכולת של הקרקע לספוח מי גשמים עתידיים. כלומר, קרקע בעלת לחות גבוהה תגיע לרוויה בקצב מהיר יותר מאשר קרקע בעלת לחות נמוכה.
זרם תת-קרקעי שבוקע מן הקרקע – לאחר חלחול של מים במורד המדרון, המים יכולים לזרום באופן תת-קרקעי לצדדים, ועל ידי כך לעלות מן האדמה יותר קרוב לאגני ניקוז. תופעה זו נקראת subsurface return flow.
הגורמים להיווצרות נגר עילי > השפעת האדם

התרחבות שטחי העיר מעצימה את תופעת מי הנגר העילי על ידי יצירת שטחים אטומים כמו כבישים ובניינים, שאינם מאפשרים למים לחלחל דרך הקרקע עד לאקוויפר. במקום זה המים זורמים ישירות לתוך נחלים או ביבים. הזרימה המוגברת בנחלים גורמת לסחיפת קרקע, גם באזורים שאין בהם הצפות. מי נגר מוגברים מקטינים את התחדשות מי התהום, וכתוצאה מכך כמות המים האגורים בקרקע יורדת ובצורות נהיות יותר קשות. חקלאים נפגעים מכך רבות מפני שאין אקוויפרים מלאים להשקיה.
כאשר ישנם מזהמים ממקור אנושי על הקרקע, מזהמים המומסים בתוך מי נגר, השפעת בני האדם גדלה ומזהמת מקורות מים. מי הנגר יכולים לשאת את הזיהום לאגני ניקוז כמו נחלים, נהרות, אגמים או אוקיינוסים. דבר זה מביא לשינוי כימיקלי במים ולמערכות האקולוגיות מסביב.
בדוח משנת 2008 של האגודה לחקר לאומי של ארצות הברית נטען כי נגר עילי אורבני הוא הגורם העיקרי לאיכות מים ירודה בארצות הברית.
השפעות הנגר העילי > שחיקה וריבוץ

מי נגר עילי גורמים לשחיקת משטח כדור הארץ. החומר שנשחק נישא במים ושוקע באזורים חדשים. קיימים ארבעה סוגים עיקריים של שחיקה.
שחיקת התַזה – התוצאה המכנית של התנגשות טיפות המים בקרקע. חלקיקי קרקע משתחררים ונישאים במים לנחלים, נהרות וימות.
שחיקה של חרצים – נגרמת על ידי כוח הזרם, שהוא מספיק חזק בכדי לחתוך חרצים ברורים בקרקע. חרצים אלו יכולים להיות ברוחב של סנטימטר עד לכמה מטרים. כמות גדולה מאוד של קרקע יכולה לעבור בזמן מאוד קצר.
שחיקה של משטחים – נגרמת על ידי העברת המים על פני קרקע ללא ערוץ זרימה ברור.
שחיקה של קרקעית נחלים – כאשר המים זורמים במהירות בנחלים הם גורמים לשחיקת קרקעית הנחל.
ירידה בתוצרת חקלאית היא לרוב התוצאה של שחיקה. תופעות אלו נלמדות בתחום שמירת הקרקע. חלקיקי הקרקע הנישאים במי הנגר נעים בגודלם מ-0.001 מ"מ עד ל-1 מ"מ קוטר. חלקיקים גדולים יותר שוקעים במרחק יותר קצר וחלקיקים יותר קטנים נישאים למקומות רחוקים מאוד. שחיקת אדמת סילט המכילה חלקיקים קטנים יותר מייצרת מים עכורים המפריעים להעברת האור לתוך נחלים ומפריעים למערכות הביולוגיות במים.
אזורים שלמים של מדינות הפכו ללא פוריים כתוצאה משחיקת קרקע. במישור המרכזי הגבוה של מדגסקר, בערך 10% משטח המדינה כולה, לא גדלה צמחייה וקיימים חרצי שחיקה שיכולים להגיע עד ל-50 מטר עומק וחריץ אחד שרוחבו הוא קילומטר. שחיקה גורמת לאיבוד האדמה הפורייה ומורידה את פוריות הקרקע ואיכות התוצרת החקלאית.
חקלאות תעשייתית מודרנית גם היא אחד הגורמים העיקריים לשחיקה. באזורים מסוימים בארצות הברית יותר מ-50% מהקרקע העליונה נסחף במאה השנים האחרונות.